रायपुर. रायपुर रेल मंडल ने 1 जून से ट्रेनों का पार्सल भाड़ा रिवाइज किया है। इसके चलते कुछ ट्रेनों का पार्सल किराया बढ़ाया गया है। वहीं एक ट्रेन के पार्सल किराये को कम भी किया गया है। नए सर्कुलर रेट के मुताबिक एक क्विंटल पर सौ रुपए की बढ़ोतरी की गई है। दूरी के हिसाब से भी किराए पर फर्क पड़ा है। सात से नौ सौ किलोमीटर दूरी के लिए तीन क्विंटल का सामान भेजने के लिए पहले दो सौ रुपए देने पड़ते थे। अब किराया बढ़ने की वजह से यह बढ़कर पांच सौ रुपए हो जाएगा।
मंडल ने दुर्ग-पुरी इंटरसिटी एक्सप्रेस, दुर्ग-भोपाल अमरकंटक एक्सप्रेस, दुर्ग-कानपुर एक्सप्रेस और दुर्ग-निजामुद्दीन संपर्क क्रांति एक्सप्रेस का पार्सल शुल्क बढ़ा दिया है। दुर्ग-नौतनवा एक्सप्रेस के पार्सल भाड़े को कम कर दिया गया है। पार्सल अधिकारियों ने बताया कि मंडल व जोन स्तर पर ट्रेनों में पार्सल बुकिंग की स्थिति को देखकर पार्सल किराया बढ़ाया या घटाया जाता है। इसकी मंजूरी बोर्ड से लेनी होती है। यहां की चार ट्रेनों का पार्सल
किराया बढ़ाने का मुख्य कारण
यह है कि इन ट्रेनों में पार्सल बुकिंग की डिमांड बहुत बढ़ गई थी। जिस ट्रेन में बुकिंग अधिक है, उसका किराया बढ़ा दिया गया और जिसमें बुकिंग बहुत कम है उसमें घटा दिया गया।
बाइक बुकिंग का अलग रेट
रेलवे के पार्सल यान में बाइक की बुकिंग सबसे अधिक होती है। इसके कारण ही रेलवे ने बाइक बुकिंग के लिए अलग से नियम बना दिया है। 60 सीसी से अधिक पावर इंजन वाली बाइक पर तीन क्विंटल का चार्ज लगाया जाता है, चाहे बाइक डेढ़ क्विंटल की ही क्यों न हो। किसी भी बाइक का इंजन आजकल सौ सीसी से कम नहीं होता। ऐसे में बाइक बुक करने वाले को अब तीन क्विंटल के हिसाब से दो की जगह पांच सौ रुपए खर्च करने होंगे। बाइक के अलावा अन्य सामान को वजन के हिसाब से बुक कर उन पर चार्ज लगाया जाता है।
इन ट्रेनों में बढ़ा किराया
-दुर्ग-पुरी इंटरसिटी एक्सप्रेस ञ्चदुर्ग-भोपाल अमरकंटक एक्सप्रेस ञ्चदुर्ग-कानपुर एक्सप्रेस
-दुर्ग-निजामुद्दीन संपर्क क्रांति एक्सप्रेस
दो सौ की जगह पांच सौ
नए पार्सल रेट के मुताबिक दुर्ग से छूटने वाली चार ट्रेनों में अब सामान व बाइक बुक करने पर 1 क्विंटल पर सौ रुपए की बढ़ोतरी कर दी गई है। चार ट्रेनों में अब रायपुर से बाइक के साथ ही अन्य पार्सल सामान को भोपाल, दिल्ली, कानपुर व बनारस भेजने पर तीन सौ रुपए अधिक देने होंगे। पहले प्रति तीन क्विंटल दो सौ रुपए बुकिंग चार्ज देना पड़ता था। अब यह बढ़कर पांच सौ रुपए हो जाएगा।
तीन तरह के हैं पार्सल किराए
रेलवे द्वारा पार्सल किराए का तीन विभागों में बांटा गया है। रेलवे की भाषा में इसे एस, पी और आर रेट कहा जाता है। लोकल ट्रेनों में सामान बुक करने पर स्टैंडर्ड रेट (एस)लगता है। यह सबसे कम शुल्क होता है। इसके बाद प्राइमरी रेट (पी) होता है, जिसमें मेल व एक्सप्रेस ट्रेनें शामिल होती हैं। तीसरा और सबसे महंगा किराया राजधानी रेट (आर) है। इसमें सुपरफास्ट ट्रेनें आती हैं। रायपुर मंडल ने जिन चार ट्रेनों में किराया बढ़ाया है वह पहले पी रेट में थीं, उन्हें आर कैटेगरी में ला दिया गया है।
नए सर्कुलर के अनुसार कुछ ट्रेनों के पार्सल किराए को बढ़ा दिया गया है। रूट व डिमांड के हिसाब से रेट का निर्धारण किया गया है। चार ट्रेनों में जहां पार्सल किराए को बढ़ाया गया है, वहीं एक ट्रेन में किराए को कम भी कर दिया गया है।
एवी नारायणा, मुख्य पार्सल निरीक्षक, रायपुर स्टेशन
hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva mai_Deva